Die Heidelbergse Kategismus - lees dit weer - www.bybelkennis.co.za
True friendship calls you out of the darkness of personal privacy into the loving candor of mutual concern. It moves you from being a sealed envelope to being an open letter – Paul Tripp.
Kevin deYoung sê dat ons weer die Heidelbergse Kategismus moet lees. Vir meeste van ons ouer mense was hierdie Kategismus ‘n straf. Ons moes dit leer en die leraar het gereeld Kategismus-preke gepreek. Hoekom moet ons dan nou weer die Kategismus lees?
Die Kategismus is vanjaar 450 jaar oud – 19 Januarie 1563 tot vandag.
Die Heidelbergse Kategismus is die persoonlikste belydenis uit die tyd van die Hervorming. Die tema is hoe die persoon en optrede van Jesus Christus die gelowige bevoordeel. Die patroon van vraag en antwoord maak die Kategismus toeganklik; die gebruik van die woorde “ek” en “my” maak die teologie warm en prakties.
Die Kategismus is invloedryker as wat ons dink. Volgens Joel Beeke en Siclair Ferguson: The Heidelberg Catechism has circulated more widely than any other book except the Bible, Thomas à Kempis’sThe Imitation of Christ, and John Bunyan’sPilgrim’s Progress.
Daar is goeie hulpbronne om ons te help om die geskiedenis en teologie van hierdie Kategismus te verstaan. Die belangrikste is seker Commentary geskryf deur Zacharius Ursinus – die hoofouteur van die Kategismus.
Die Kategismus is vol van die evangelie. Dit is ‘n Bybelgetroue soeke na God se genade. ‘n Mens kry nie sommer ‘n beter uiteensetting as Vraag 1 nie. Wat is jou enigste troos in lewe en in sterwe? En dan die antwoord: Dat ek met liggaam en siel in lewe en in sterwe nie aan myself nie, maar aan my getroue Verlosser, Jesus Christus, behoort.
Miskien moet almal van ons wat so skepties oor die Heidelbergse Kategismus was net weer daarna kyk.